Dia de la Dansa Tradicional Valenciana
02 de agost de 2022

Carcaixent

El Ple del Consell va aprovar el passat divendres la declaració del dia 2 d’agost com a Dia de la Dansa Tradicional Valenciana.

La dansa tradicional valenciana engloba un conjunt de balls que el poble valencià ha anat transmetent-se de generació en generació. Es tracta d’una expressió cultural i artística, de cohesió social, en què s’integren elements com la indumentària, la música amb tabalet i dolçaina, el vent-metall, les coreografies, la representativitat o els significats originaris i rituals que comporta.

L’elecció d’aquesta data és en honor al dia de naixement de l’artista valencià Francisco Miralles, de brillant carrera internacional en el món de la dansa. D’aquesta manera es vol donar suport a la promoció, l’impuls i la revaloració d’aquesta expressió artística pròpia.